Una Catalana a Suècia: 2007\nÚltim dia de l’any. Dia de propòsits, promeses i plans. Per a acabar-ho d’adobar avui el dia s’ha aixecat tot nevat i continua caient desde fa una bona estona. És com cotó fluix. A més avui celebrarem el Nadal amb la familia del meu sambo, ja que el 24 vam ser a Catalunya i no vam poder donar-nos els regals amb la parentel.la vikinga. Ja fa uns quants anys que ens hem de repartir on som i amb qui per Nadal i Cap d’any. Aquest any tocava Nadal a Catalunya i Cap d’Any a Suècia, l’any vinent serà al revés o potser no o vés saber ...\nEl 2008 ens porta coses molt i molt noves, dates per recordar la resta de les nostres vides i esdeveniments emocionants. A l’abril el casament de la meva germana i per Sant Joan arribarà el meu primer fill. Serem pares, jo mama i el meu home papa. Encara quan ho escric em fa cosa. Serà com un canvi d’estat en la matèria, de l’estat líquid al gasós o del gasós al sòlid o del sòlid al líquid... la mateixa matèria però transformada i multiplicada. Un procés no reversible, for ever. M’hi he d’anar acostumant.\nAquesta vegada sí, doncs, que comencem l’any amb nous projectes i canvis importants en les nostres vides. Any nou, vida nova! Salut per tots i brindeu per mi que jo no puc. Estic embarassada, i feliç!\nPublicat per Teresa a 11:30 17 comentaris: Enllaços a aquest missatge\nEtiquetes de comentaris: Canvis, Celebracio, Procès d'Aprenetatge, Vida\nEl Tomte s’ha avançat i m’ha dut un regal estupendo. No només he aprovat el suec B, sino que a sobre m’han posat la nota mes alta un Mycket Väl Godkänd, que vé a ser el nostre excel.lent. Que contenta estic!!! Ja tinc un cosa menys amb la que pensar. Ara ja puc començar a concentrar-me en el curs que començaré al Gener. Però què dic! No, no, no, ara disfrutaré de les meves vacances de Nadal, m’en vaig a Catalunya aquest cap de setmana, a passar uns quants dies. Després quan torni ja tindré temps d’estudiar espanyol. Potser no ho havia comentat però per donar classes d’espanyol, no n’hi ha prou amb ser nadiu i llicenciat i tenir estudis de pedagogia, cal haver estudiat o bé filologia hispànica o bé espanyol a una universitat sueca amb un mínim de 20 punts universitaris, que no tinc ni la més remota idea de a què equivalen en el nostre sistema universitari català... Potser son crèdits? Jo és que com que sóc de la prehistoria quan vaig acabar la carrera encara no havien començat amb aquest termes tant moderns.\nO sigui que estudiaré espanyol a distància... a Suècia, té pebrots la cosa oi? No seria més lògic estudiar espanyol a Salamanca, per exemple? El que no sé és si aquests estudis d’espanyol poden ser convalidats a Espanya... Bé és igual, ara mateix no tinc plans d’anar a viure a Espanya.\nEl Nadal és molt a prop i fa un munt de dies que es nota al carrer i a la feina aquesta sensació de que s’acaba el món, que la gent té cinquanta mil encarrecs per fer, cinquanta mil regals per comprar, i moltes ganes de que arribin (els qui en tenim) unes vacances hivernals que es necessiten més que mai. La vida recomença el dia 7 de gener. Però abans de que acabi l’any jo tornaré a passar per aquí. Ara, gent del meu cor, m’en vaig a fer les maletes.\nPublicat per Teresa a 16:58 7 comentaris: Enllaços a aquest missatge\nEtiquetes de comentaris: Celebracio, Ensenyament, temps lliure, viatges\nNo m’oblido de la petició de n’Aigua Clara, que voldria veure imatges dels centres educatius suecs. Tinc pensat fer un bon informe sobre el tema però aquestes setmanes no ha estat possible. A la xarxa he trobat imatges que ofereixen les sensacions que vull explicar sobretot en relació amb com contrasten amb l’escola catalana o espanyola. Aquí us en deixo una mostra però queda pendent fer el meu propi reportatge in situ.\n1.- Sala de personal dels professors i administració en una escola sueca\n2.- Exterior d'un institut\n3.- Interior d'una aula\nUna de les coses que em sobtava més quan entrava a les sales de profes, a la sala on en personal de l'escola va a buscar un cafè o a desconectar cinc minuts entre classe i classe, era aquest ambient de sala d'estar. Amb sofas, làmpares, cuina, diaris, etc... Em semblava impossible que allò fos un lloc de treball. Curiosament el primer dia que vaig anar a una entrevista em vaig trobar el personal comprartint coses que havien comprat a les vacances, formatges, galetes i prenent cafè, en plan tertúlia total. Em va venir al cap la ironia catalana "que en farem de feina en aquest pais!" I vaig menyspreuar-ho com si fossin uns ganduls poc seriosos, que no fotien brot. Per mi era com una cafeteria i poca feina s'hi feia en un lloc així. M'equivocava. S'hi treballa molt, i si es pot dir, molt millor. Aquestes fotos són representatives del que hi ha normalment, no són en absolut espais especialment "bonics" que he triat per a ilustrar el post. És el standart dels edificis educatius.\nPublicat per Teresa a 15:30 4 comentaris: Enllaços a aquest missatge\nEtiquetes de comentaris: Debat, Ensenyament, Feina i altres animals, Procès d'Aprenetatge, Suècia, xoc cultural\nHe rebut el premi al bloc solidari. M’ha fet molt gràcia perque és la primera vegada que rebo algun cosa pel fet de tenir bloc. I sobretot venint d'un blocaire de renom que respecto enormement per la seva gran capacitat! He tingut la sort de ser distingida per Eduard Balsebre a través del seu blog de viatges.\nEl Premi al blog solidari consisteix en el següent: «es tracta de que cada premiat distingeix set blocaires que comparteixen idees i opinions, o que simplement mostren el que saben i ho fan d'una forma totalment altruista, generosa i voluntària, sols pel plaer de compartir.»\nEls blocs que jo he escollit per al Premi al bloc solidari són:\n1.- http://nande-ya-nen.blogspot.com/ per la seva implacable sinceritat, el seu punt de vista agut, d'observador guiat per la finesa, el seu sentit de l’humor i les seves reflexions particulars.\n2.- http://castany.bloc.cat/ un home de seny que es fixa en els petits detalls. Un bloc que toca de peus a terra i que analitza les coses que passen al seu voltant. I per una altra rao que em guardo per mi.\n3.- http://en27m2.blogspot.com/ Per la seva gràcia en explicar coses petites de la seva quotidianitat i per la savia filosofia de prendre’s amb humor les coses que no sempre són tan positives com voldriem.\n4.- http://www.emigrantesindestino.com/ Un bloc que fa somniar que ens trasllada a llocs inimaginbles amb experiències comentades i viscudes en primer persona. Un bloc que fa de bon llegir i on s’aprèn molt.\n5.- http://viureaestocolm.bloc.cat/ Una altra catalana que porta més temps que jo visquent Suècia. Mare de dues nenes que batalla amb el dia a dia i amb els contrastos d’ una societat diferent a la catalana. Premiada per compartir les seves vivències desde un punt de vist femení, madur i intel.ligent.\n6.- http://www.diluvi.com/ es el bloc de l’Anna I l’Adrià. Una parella mestissa entre el mediterràni i escandinàvia. Expliquen retalls de la seva vida, curiositats que senten, viatges, gstronomia entre altres coses... la seva frescura es mereix aquest premi.\n7.- http://culturaescandinava.blogspot.com/ Bloc que he descobert recentment però com a bona resident a Suècia m’incumbeix i m’interessa. Té premi per la recerca i el treball realitzat fins ara.\nEnhorabona i moltes felicitats a tots.\nJa sabeu que ara us toca vosaltres premiar set blocs que considereu que segueixen el propòsit del premi al bloc solidari. Sort amb la sel.lecció!!.\nPublicat per Teresa a 19:08 4 comentaris: Enllaços a aquest missatge\nEtiquetes de comentaris: bloc, Celebracio, Frivolitats, Procès d'Aprenetatge, temps lliure\nAvui he anat a Linkoping. Haviem de fer unes gestions amb el meu home, i jo he aprofitat per conèixer en persona a una de les blocaires més famoses que hi ha a l’espai virtual. Si senyores i senyors, la Demonée. He tingut el privilegi de seure amb ella durant un estoneta i prendre un cafè al centre de Linkoping. Hem estat xerrant “ a l’estil ibèric”, o sigui sobretot jo , interrompent i solapant les seves frases, jo és que amb això encara no sóc gens sueca, i hem despotricat del suecs i dels espanyols, una mica per quedar-nos en pau i ben desfogades\nLa Demonée és un dona guapa, elegant i amb molta classe. Fa tretze anys que viu Suècia i és per tant, tota una experta en veure les semblances i les diferències entre els dues cultures. Molt serena i tranquila, jo pel seu blog me la imaginava potser una mica més esbojarrada, però per qüestions personals aquesta época de la seva vida no és precisament la més alegre...\nM’ha encantat conèixer-la. A veure si ve alguna vegada ve a veure’m on jo visc... jo l’espero.\nPublicat per Teresa a 18:50 8 comentaris: Enllaços a aquest missatge\nEtiquetes de comentaris: Dones guapes, Relax, Suècia, temps lliure, xoc cultural\nPublicat per Teresa a 18:07 4 comentaris: Enllaços a aquest missatge\nPublicat per Teresa a 16:10 4 comentaris: Enllaços a aquest missatge\nLa majoria de la gent que té una mica d’interés per cultures diferents s’ha sentit atreta alguna vegada per la gastronomia com un ingredient més que posa sal i pebre a les curiositats, semblances i diferències entre cada pais. Alguns plats suecs s’han fet universalment coneguts (gràcies al merxandaising d’Ikea ) com les tradicionals mandonguilles, la salsa de nabius vermells, el caviar en tub, l’areng marinat, el salmó... i molts que ens venen al cap automaticament i que identifiquem amb la dieta nòrdica. Pero hi ha alguns plats que jo no havia vist mai a cap altre lloc del món i que ben segur potser no han tingut el glamour necessari com per a ser exportats com a producte típic. Un plat que em fascina per la seva senzillesa és la sopa de pèsols grocs amb cansalada:“Ärtsoppa med fläsk”, és un plat suec que jo diria que és molt antic, més antic que l’arribada i l’ús de les patates a Suècia, ( seria potser com les nostres llenties estofades), un plat humil i rudimentari, sense aires de grandesa, pobre i modest, sense pretensions, sense espècies exòtiques ni forasteres ( la minsa carn de porc que hi ha a la sopa és un insinuació de proteïna), un plat que atipa, per satisfer panxes famèliques i poder tornar a la feina amb energia, un plat que enfortia els malats (que millor que una reconfortant sopa?). En definitiva, un plat que deu haver pujat moltes generacions de suecs al llarg de la seva historia. I continua ...\nLa foto és de la sopa que venen preparada amb aquest envasos de plàstic, tipus xoped, com diu la Maria.\nUn altre plat, bé més que plat és un producte, és la isterband de Smaland, no crec que es pogui traduir però la isterband és com una botifarra fumada feta de tripa. Els ingredients d’aquesta salsitxa (que els suecs no anomenenn salsitxa: korv, sino tira: band) són diversos i tot i que la sensació és de menjar “tall”, el contingut de carn (de vedella en aquest cas) és molt baix, potser en un 10 % en total, i no és pot comparar amb les nostres botifarres. La isterband està feta de cansalada de porc, gra de cibada remullat i trinxat perque s’infli, per fer bulto, ceba, tripes i budells i la carn de vedella que he dit abans. La isterband es deixava assecar penjada sobre les xemeneies durant tres dies i agafava gust de fumat.\nAl meu parer és un producte molt identificatiu de Suècia, i d’aqui es pot entendre el costum que tenen de preparar plats amb molts ingredients diferents, agafar una mica de cada cosa que hi ha a casa i fer-ne un plat, un producte, un àpat, i que allargui per a molta gent, si ho penseu una mica la filosofia gastronòmica sueca seria aquesta no? que és sino el buffet de Nadal, el seu famosíssim smörgåsbord? Malauradament em sembla improbable que la modesta isterband pugui arribar algun dia a formar part del selecte buffet. Fins i tot als suecs a vegades els fa vergonya la seva salsitxa tan rústica. Imagineu-vos si els madrilenys els fessin vergonya els seus callos, perque no són prou fins!!\nPublicat per Teresa a 15:31 8 comentaris: Enllaços a aquest missatge\nEtiquetes de comentaris: Costums, Frivolitats, Gastronomia, Peculiaritats, Suècia\nNo és que vulgui escriure sobre una cosa que està de moda. És que a un familiar proper li estan fent mobbing a la feina. I a mi sembla una grandíssima putada que li passi això.\nLes persones que fan mobbing solen tenir uns mateixos estereotips que els caracteritzen. Individus que per raó de veterania i/o de confiança amb cap tenen una situació laboral segura però professionalment, ni acostumen a estar formats, ni intellectualment disposen de circuits electrònics ben conectats (Com diu el meu home: "se ve en los ojos que las luces no están encendidas"). Fan la seva feina perque així els hi han ensenyat però no poden aprendre sols, ni entendre algunes coses a partir de la lógica. En fi que no són persones gaire espabilades, i això a molts “jefes” ja els va bé, perque prefereixen tenir un gosset faldiller que no els qüestioni la qualitat de la feina però que sempre digui "si amo". De fet és que ni s’en adonen de la qualitat de la feina, és un concepte massa elevat per ells. El que si solen tenir és una desconfiança molt gran en si mateixos, i una certa consciència de les seves limitacions, i aquest és el motiu principal del perque fan mobbing. Tenen tanta por de no fer bé les coses, de que algú dins dels seus esquemes catalogat com a “inferior” en l’escala laboral, els ensenyi alguna cosa, que els superi en professionalitat o que simplement demostri les aptituds apreses en els seus anys d’estudi o d’experiència, que llavors es dediquen a fer mobbing. Aquestes són les seves armes:\n-Fent la vida impossible a la persona que veuen com una amenaça més directa en el lloc de treball. Aquest amenaça es una percepció completament subjectiva ja que només és fruit de la seva inseguretat professional.\n- Fan quedar malament a la persona que els suposa un perill per elles, sense motiu aparent.\n-Busquen excuses absurdes i insignificants per degradar a les persones que es mostren com a intel.lectualment superiors davant dels caps o davant dels companys.\n-Denigren els companys que veuen com a possibles competidors amb comentaris fora de lloc i intenten enfonsar-los emocionalment.\n-Usen i abusen dels assetjats per mobbing amb la única finalitat de disfrutar d’una posició de poder, moltes vegades fent-los fer tasques inutils o inclús explicant-los una feina de forma incorrecta.\n-Els seus errors sempre són causa dels errors dels altres. Dissimulen els seus errors exagerant els errors dels altres.\n-Es fan veure perfectes davant dels superiors.\n-Busquen aliançes estratègiques per destruir les persones que els "molesten" a la feina.\n-Es creuen superiors per tenir un sou més elevat o un contracte més antic i en canvi són uns ineptes e incompetents.\n-Creen una situació laboral límit pels assetjats que moltes vegades obliga als assetjats a abandonar la feina.\nSi en teniu algun d’aquests a prop DENUNCIEU-HO. I sobretot no us creieu MAI que algú és millor que vosaltres.\nPublicat per Teresa a 21:10 6 comentaris: Enllaços a aquest missatge\nEtiquetes de comentaris: Boires, Feina i altres animals, Gent rara, Ignorancia\nUn dels meus llibres preferits i que vaig extraviar (!) és diu Els Papalagi i són els discursos que va fer el cap Tuiavii de Tiavea (Samoa) a la seva gent explicant el que havia vist a Europa en el seu viatge. Els discursos els va recollir i transcriure un alemany Erich Scheurmann que va viure a Samoa a principis del S. XX i va poder conèixer a Tuiavii. El llibre era extremadament divertit i al mateix temps un exemple de comprensió o interpretació cultural y antropològica però en el que els “blancs” = els papalagi, són objecte d’estudi. La seva mirada tan senzilla i il.lustrativa retrata els europeus de l’época desde el punt de vista d’una cultura sense prejudicis, que moltes vegades enmig de la rialla ens aporta aquella clarividència que tantes vegades necessitem i no tenim. Un dels discursos més divertits és quan Tuiavii explica que els europeus porten molta roba, com que a la seva cultura l’únic que esta fet de fibra tèxtil són les catifes, diu a la seva gent que les dones blanques porten moltes catifes damunt la pell. És realment graciós.\nPublicat per Teresa a 18:38 3 comentaris: Enllaços a aquest missatge\nEtiquetes de comentaris: Costums, Procès d'Aprenetatge, temps lliure, viatges, xoc cultural\nGenial gran barrufet\nAquesta entrada del gran barrufet que va escriure a l'agost és tan bona que no puc deixar de posar-hi un link al meu bloc. Us convido a llegir-lo.\nPublicat per Teresa a 18:59 1 comentari: Enllaços a aquest missatge\nEtiquetes de comentaris: Debat, Gent rara, Ignorancia, Peculiaritats\nFabricant top models\nJo, que sóc rumiadora, he intentat buscar un aclariment fora de la pura genètica i centrat en els hàbits del país per trobar una explicació que em convenci del perquè d’aquesta diferència glandular femenina entre ambdos països. I n’he trobat una que potser no és certa, ni cientificament comprobable però que a mi ja em val i és que té la seva lògica.\nUna vegada vaig escoltar un metge que deia que l’acumulació de greixos que fan les nenes en el periode dels 0 als 2 anys, o sigui de bebes i durant l’alletament, és el que farà que aquesta nena quan sigui gran, tingui més o menys pit, això juntament amb la genètica heretada de les seves mare i avies. Abans a Catalunya quan les dones no treballaven tant fora de casa podien estar tant de temps com vulguessin donant el pit als seus fills. La lactància es prolongava fins als 18 mesos o fins i tot als vint-i-quatre. La meva avia m’explicava que un tiet meu quan tenia quasi dos anys es cruspia les costelles de xai a queixalades i al darrera encara volia xumar del pit de la meva avia! I és així que en general observem que les dones de generacions anteriors tenen força més curves que les actuals, avies, tietes, mares. I si no, fixeu-vos quantes noies coneixeu que tenen mares i avies piterudes i elles en canvi, son més planes que la plana de Vic? Són fruit de l’época de la incorporació de la dona al món laboral i és que la baixa per maternitat a Espanya és de quatre mesos pelats. Intentar allargar el periode d'alletament es una pràctica impossible i el nadó només pot alimentar-se exclusivament de llet materna a tot estirar cinc o sis mesos si la mare fa una mica d’esforç. Això les mares que treballen fora de casa, perque hi ha dones que prefereixen deixar de treballar i assegurar que els seus fills tinguin la seva atenció total una temporada més llarga, però es clar tot depèn de la comoditat econòmica de la familia. La baixa per maternitat aquí a Suecia és de 12 mesos per a la mare i prorrogable als 18. Durant tot aquest temps la mare aprofita per alimentar el seu nadó de la forma més natural i recomenada pels metges que és la llet materna. Per això les sueques tot i sent ben primes han mantingut les proporcions del seu parell de raons estables al llarg del les generacions. No dic que aquesta manera sigui la única vàlida, però sí que Suècia té un sistema que ho permet si una ho vol. Això explicaria que alguns hàbits, i no exclusivament la genètica, facin que la morfologia de la dona moderna sigui diferent segons época, països o legislació.\nPotser en un futur aquests temes estaran tan estudiats que la gent fins i tot podrà calcular i preveure la mida que tindran els seus fills, comprar-los roba amb antelació, i produir persones estandaritzades per a evitar-los tota mena de complexes que sofrim els que hem estat fabricats a l’atzar.\nPublicat per Teresa a 19:33 5 comentaris: Enllaços a aquest missatge\nEtiquetes de comentaris: Costums, Debat, Iberia, Peculiaritats\nMides i modes\nÉs sabut i puc confirmar empiricament a qui no ho sàpiga que els suecs i les sueques (la majoria d’ells) són més grans que els catalans i els espanyols. Estic parlant a nivell anatòmic exclusivament. Els suecs són alts i grossots, de tòrax ample i cames gruixudes, n’hi ha de grassos també, però no tants com els que un pensa quan veu la dieta que tenen als paisos nòrdics ( la nata, les salses i la mantega les fan anar pel broc gros). De sueques també n’hi ha de molt altes, altíssimes (i tampoc acostumen a ser molt grasses) però també n’hi ha de baixes. De fet aquesta és una cosa que em va sorprendre quan vaig venir a viure aquí, que hi havia moltes dones de la meva talla. Jo esperava ser com una barrufeta enmig dels gegants, i vès per on, estic la mar de camuflada. Però el que sí que és diferent d’Espanya i Catalunya és la distribució anatòmica de la massa muscular en el seu cos. També he comprovat en conseqüència l’amplia oferta del tallatge de roba interior femenina que hi ha a les botigues i jo he donat per suposat que es degut a l’ampli espectre del mamellam escandinau. Parlant clar: aqui les ties tenen pit i molt!\nA Catalunya vas a les botigues fines i delicades de roba interior i feina tens per encabir-te a la talla més gran que hi ha, quan hi queps, que la majoria de vegades no és aixi, una s’ha d’acabar conformant amb la roba dita “cómode” eufemisme que en realitat vol dir lletja, avorrida i de iaia. Encara fa uns anys hi havia a Barcelona l’enyorat Marks and Spencers que tenia molts models i utilitzava el tallatge “europeu” (fet que constata que només som les Ibèriques que tenim aquest ventall de pitrera tan reduit) i allà una podia satisfer les seves fantasies i els seus desitjos en questió de moda íntima... . Per les que som esguerrades i desproporcionades com la Pamela Anderson, la nina Barbie, la Victoria Principal i altres adefessis corporals a Espanya ens ho posen difícil per no dir impossible si una vol comprar articles refinats, originals que fugin dels clàssics blanc, beige i negre. Sembla que només puguin posar-se guapes per dins les daines amb poc pit o amb el justet pit pompadour, i que les que tenim carn en el tòrax ens l’hem d’amagar. Sí, ben mirat es ridícul oi?\nPel que fa a mi, estic feliç de poder-me vestir i desvestir sense passar vergonya per com sigui meu model de bh. Però tot s'ha de dir: això no és així gràcies als establiments catalans.\nPublicat per Teresa a 19:29 3 comentaris: Enllaços a aquest missatge\nEtiquetes de comentaris: Costums, Dones guapes, Peculiaritats\nFa molts dies que no escric. I és que vaig de cul per diverses raons. Tinc molta feina a les escoles i feina a organitzar-me, ja que surten coses noves cada dia i m'he de preparar el material al vespre quan arribo a casa. També estic estudiant suec a distància per treure'm el títol de nivell b. No ho faig perque em faci il.lusió, o perque pensi que no m'en surto amb el nivell que tinc i que aquest curs m'ajudarà a perfeccionar l'idioma. Només ho faig perque el municipi ho exigeix si vull treballar de professora. Si no aprovo aquest títol no em convaliden els meus estudis fets a Catalunya. El ditxós curs de suec em porta moltíssima feina. Feina de llegir i escriure molt. Ara estic fent un treball sobre el teatre a la Grècia antiga que hauré de presentar oralment davant d'altres alumnes. A més de tot això demà s'obre la veda per inscriure'm a la universitat pels cursos que comencen al gener. He trobat una universitat que ofereix exactament el curs que necessito per a que m' homologuin com a professora d'espanyol i he d'omplir un munt de paperassa i trobar gentils col.laboradors que certifiquin els meus títols.\nTinc moltes ganes de continuar escribint el blog, perque tinc alguns temes que em fan gracia comentar però es que no tinc temps. Vaig de cul.\nPublicat per Teresa a 18:02 7 comentaris: Enllaços a aquest missatge\nJa han passat uns quans dies desde que els catalans són aquí i crec que és un èxit. Els més implicats s'ho estan passant molt bé, aprenen un munt de coses i per ells serà una experiència que recordaran tota la vida. Avui han sortit al diari, a la contraportada. Escriuen sobre la inauguració de l' exposició que es va fer ahir a l'Institut i una representant del kommun ( ajuntament) els va donar la benvinguda. Després dues alumnes de Berga van llegir un text en anglès sobre Catalunya.\nAvui ha sigut un dia fantàstic. Set alumnes catalanes han vingut a l'escola on treballo i han fet classe amb els meus alumnes suecs. Ha fet molt sol i hem pujat a un turó per admirar la vista de la badia sobre el Bàltic. Els alumnes de vuitè que encara no saben espanyol els han fet de guies pel poble. Tot seguit han conegut el grup de novè i amb aquest s'han entès molt bé. Anglès, espanyol, llenguatge gestual, intercanvi d'email, tol valia, el més important era comunicar-se. I se n'han sortit .\nDemà sera l'últim dia i farem un sopar per acomiadar-nos. Divendres van a Estocolm.\nPublicat per Teresa a 17:18 4 comentaris: Enllaços a aquest missatge\nEtiquetes de comentaris: Ensenyament, Feina i altres animals, viatges\nCon los madriles hemos topado\nDivendres vaig estar tot el dia amb els estudiants catalans. Vam anar a l'institut de Batxillerat (Gymnasium) i vam montar l'exposició sobre el pavelló suec de Berga que el "Casal d'Europa" de Berga ens havia cedit. Un cop allà vaig conèixer la professora d'espanyol que han contractat per aquest curs. Una madrilenya!\nNo viu a la meva ciutat, viu a Vimmerby, a 55 Km d'aquí, el poble de l'Astrid Lindgren, la creadora de la Pippi Langstrump. Es diu Rocio i porta catorze anys vivint a Suècia, però tot just fa un parell d'anys que va deixar Estocolm per venir cap a Smaland, i viure envoltada de boscos i natura. Em va explicar com havia anat a parar en aquesta feina. Els embolics que va tenir amb l'escola on treballava el curs anterior a Vimmerby i com es va sentir maltractada i manipulada per la direcció de l'escola, que va preferir contractar una profesora sueca no titulada, abans que ella, estrangera, però sí amb la titulació necessaria per a la plaça de profe d'espanyol. Ella els va denunciar al sindicat i encara està ficada amb un bon merder, ja que l'escola, davant la resolució del sindicat es va veure obligada a recontractar-la, però evidentment després del malestar que ella tenia ja no volia tornar-hi. Així doncs que va solicitar la plaça a l'institut d'aquí. La mateixa plaça per la que jo també havia fet solicitut i deixat el meu CV un parell de vegades! El fet és que els senyors de l'institut es van despertar molt tard i em van trucar quan jo ja havia acceptat la feina a les escoles de "Secundaria" i ja havia signat l'acord. M'ha fet moltíssima rabia saber que ha aconseguit un salari més elevat que el meu per la feina que podia haver estat meva!\nPublicat per Teresa a 12:27 5 comentaris: Enllaços a aquest missatge\nEtiquetes de comentaris: Boires, Ensenyament, Feina i altres animals, Suècia\nL'exòtica bellesa catalana... a Suècia\nBé doncs els berguedans ja han arribat, o més aviat diria les berguedanes, perque són dotze noies i un noi a més dels dos profes que els acompanyen. Tenen 15 anys i van a l'institut. He fet la visita turística en anglès, tot i que he començat en espanyol per veure si els suecs pillaven algo ( en teoria han de practicar l'espanyol) però no, en saben molt poquet, de fet acaben de començar amb un curs introductori l'any passat.\nUn dels alumnes ( l'únic noi) quan ha sentit que començava a parlar català s'ha girat bruscament cap a mi i em diu : Ale! però també parles català!\nEl més interessats en saber que coi hi faig en aquest lloc han estat els profes, que com he vingut a parar a Suecia i les tipiques preguntes de curiositat com es viu aqui? Si m'he adaptat bé al fred i al menjar...\nDemà estaré tot el mati amb ells. Que es prepari aquesta ciutat perque la invasio catalana ( precisem: berguedana) està a punt de començar el seu atac.\nPer cert, els nois suecs han trobat que les catalanes estaven molt bones. Confessat pel grup d'alumnes sueques ultra-rosses que evidentment es deuen haver sentit, com a minim, una mica geloses.\nPublicat per Teresa a 19:15 5 comentaris: Enllaços a aquest missatge\nEtiquetes de comentaris: Dones guapes, Ensenyament, Feina i altres animals, Suècia\nAhir van arribar un grup d'estudiants catalans (pels suecs són espanyols és clar) aquí a la meva ciutat. Són d'un institut de Berga que fa un intercanvi amb una escola sueca. La finalitat de l'intercanvi és entre altres coses que els catalans tinguin l'oportunitat de practicar anglès i els suecs de practicar l'espanyol, ja que són alumnes que estudien aquesta assignatura. Aquesta tarda he de trobar-los per a fer una visita guiada per la nostra ciutat, i els hi ensenyaré els llocs més interessants. El que no saben els berguedans és que hi ha una profe "sueca", que de sueca no en té res, i que a més entendrà toooooooooooooots els seus comentaris, xistes i paraulotes que es diguin entre ells. Penso mantenir-me uns quants minuts en l'ombra, només parlant anglès i suec i després em descobriré com a catalana. Serà una sorpresa... potser es quedaran tan amples, amb aquestes edats mai se sap com reaccionen. Pero vull veure que fan.\nPublicat per Teresa a 10:42 1 comentari: Enllaços a aquest missatge\nEstic rebentada. Avui ha sigut el primer dia de classe de veritat. Els dilluns es presenten llargs , dificils i extenuants. Sis lliçons. Amb sis grups diferents i quatre nivells diferents. I avui encara m'he escapat d'una classe que eren fora d'excursió. Quin esgotament. Avui sí que estic baldada. La primera llíçó ha sigut a les 8 del mati!!! amb uns de dotze anys que comencem amb l'espanyol, no saben res del tema i crec que són les classes més difícils perque són molt jovenets, no pillen la ironia i tenen por dels profes! I la última l'he acabat a les quatre de la tarda. Entremig, de dotze a una un bocata a dins el cotxe mentre recorria els 25 Km entre una escola i una altra. Per sort la majoria dels alumnes que he conegut avui semblen prou macos i bons nens.\nEspero acostumar-me a aquesta mena de dilluns i que no tots em semblin igual de feixucs com el d'avui. Ara només penso en sopar i dormir.\nPublicat per Teresa a 18:19 1 comentari: Enllaços a aquest missatge\nEtiquetes de comentaris: Ensenyament, Feina i altres animals\nCom que ja és cap de setmana us posaré unes fotos que vaig fer el diumenge passat quan la meva germana i una amiga van estar aquí. Vam passar el dia en una illa de l'arxipièlag i entre altres coses vam veure això.\nPublicat per Teresa a 19:48 1 comentari: Enllaços a aquest missatge\nEtiquetes de comentaris: Paisatges, Relax, Suècia, temps lliure\nInfra-Estructures, una altra perla de l'estiu\nL'estat de les infraestuctures a Catalunya és molt dolent i no és cap secret. El que em sorprèn és que sembla que aquest tema s'hagi destapat aquest darrer any (especialment amb la xarxa de renfe) quan, desde el meu punt de vista, com a usuaria de desde fa més de vint anys, la renfe mai ha anat bé. Tenia 13 anys i a l'escola ja deiem allo del "rogamos empujen..." i no ho deiem de conya, era perque ja s'havia creat la llegenda de desastre d'aquesta empresa pública espanyola. Les dues setmanes que vaig ser a Catalunya les infraestructures van petar per tots cantons. Poc abans hi havia hagut la setmana negra de la ciutat sense llum i després cada dia noticies d'autopistes colapsades, trens aturats enmig d'un tunel, aeroports amb milers de maletes extraviades i avions amb retard ...\nNo sé què us diuen aquestes coses a vosaltres però a mi em donen pistes més que suficients per creure que s'ha assolit el límit de la insostenibilitat i no solament que el pais no funciona com hauria de fer-ho sino que no funciona a seques. El país s'ha espatllat, s'ha averiat i li calen uns bons operaris perque el posin a funcionar i bé. I que no facin una xapussa que d'això en sabem massa!\nJa fa temps que els qui dirigeixen haurien d'haver analitzat el d'on venim i cap on anem i respondre's a ells mateixos si cap a on anem és cap on realment la gent vol anar. Volem anar cap a un país que peta? on els horaris dels transports públics no es compleixen? on algun dia hi haura un accident terrible amb consequències dramàtiques? on els treballadors no poden confiar en les infraestructures per arribar a l'hora a la feina i han de fer servir el seu cotxe contaminant més i més el pais ? on els empresaris deixen de facturar millonades per culpa de la manca d'electricitat? on la gent ilusionada per les seves vacances es resigna a passar vuit hores dins el cotxe per arribar a un lloc a 70 Km de casa seva???\nEls polítics, que són els qui han d'arreglar les coses, es preocupen integrament per tornar a ser escollits a les pròximes eleccions, aquesta és la seva única gran ocupació i preocupació. S'els en va el temps amb això i la veritat tampoc m'extranya tant perque quan veig l'energia malèfica que posa la oposiciò ( quina sigui) en carregar-se els que han guanyat ( o no han guanyat però estant governant, no hi fa res uns i altres tots iguals, ara ja no compta guanyar o no guanyar ara és pactar) doncs entenc perfectament que no puguin dedicar-se a res més que a contraatacar.\nPerque no fan les coses en equip? Que facin la feina primer i després es barallin, que ja els aplaudirem.\nEl de la foto és el meu pare darrera el diari després d'un d'aquets dies desastrosos\nPublicat per Teresa a 17:31 1 comentari: Enllaços a aquest missatge\nEtiquetes de comentaris: Boires, Debat, Iberia\nCritica a l'estil de vida Ibèric III: habitatges mal construits\nNo parlaré de les vivendes pijes ni del tipus de construcció més recent que es fa a la Península, que espero, suposo i desitjo que no presenti aquest tipus de problemes que comentaré ara però tornant a la frase que he escoltat centenars de vegades, sobre que a Espanya no s'està preparat pel fred. Que coglions vol dir que els espanyols/catalans no estem preparats pel fred??\nM’ho expliquin, i m’ho interpretin perque no entenc aquesta expressió. Com ens hem de preparar pel fred? Hem de preparar-nos psicològicament pel fred o és que només hem d’observar i d’adonar-nos que desde fa dos mil anys a Catalunya i a Espanya a l’hivern fa fred????\nQuan van arribar tècniques de construcció modernes, (edificis de moltes plantes) que no es basaven en la masia tradicional o en les cases de poble, es va optar per fer els edificis ( parlo de fa 50 anys) imitant els apartaments de platja. Vivendes provisionals d’estiueig. Quina tonteria és aquesta? Està clar que no es pot construir igual a Almeria que a La Garrotxa per posar un exemple. Però que a l’hivern fa fred a Catalunya i a moltíssims llocs d’Espanya, tothom ho sap. Les cases romanes ja tenien calefacció i el que m’indigna és que un pis construirt als anys 60 a Catalunya no contemplava aquesta necessitat. Però passava que molt més car, fer cases amb calefaccio, triple vidre i aillants tèrmics que fer-les sense. La gent s’escalfava amb estufes de butà i radiadors elèctrics. I perdoneu-me però, quants pisos d’estudiants hi ha amb les mateixes exactes condicions avui dia 2007 ?? Milers i milers. És penós, és ridicul que “un pais tan avançat” s’hagi de veure aixi!!! S’ha construit sense planificació, sobre la marxa l'estructura urbana i les vivendes mateixes. Aqui a Suècia es fan molt estudis sociològics i socionòmics per veure i preveure cap on va la societat, quines tendències vindran en els propers anys i com es poden adoptar mesures que siguin les més idonies pels canvis socials. I això no és d’ara, els suecs porten 50 anys treballant amb aquest tipus d’investigacions. Augments de població, increment d’automòbils, necessitat de vivendes... poblacio mòbil i flotant...\nA Espanya alguns dels que han estudiat sociologia estan treballant de caixers al Caprabo o... igual tenen una immobiliaria.\nPublicat per Teresa a 18:48 8 comentaris: Enllaços a aquest missatge\nEtiquetes de comentaris: Boires, Debat, Iberia, Suècia\nCritica a l’Estil de vida Ibèric II: El soroll\nAquest era el pitjor souvenir que em podia haver endut cap a Suècia, però malauradament me l' he emportat. Soroll, trànsit, estress, massificació de contruccions i munts gent per tot arreu.\nNo us penseu que vaig anar a Barcelona i prou. També vaig estar a una ciutat de l’interior que té 40.000 ridiculs habitants i a un poble de la Costa Brava nord que a l’hivern en deu tenir prop de 3000, o menys!, i a cap dels tres paisatges m’hi he trobat relaxada i tranquila per culpa del "follon" que hi ha a tota hora. Només alguna estona quan estava vora el mar en alguna cala tranquila, però tot i així la major part del temps el xivarri de la gent al voltant meu em feien sentir que a Catalunya, a Espanya no hi ha ni silenci, ni pau gairebé enlloc.\nA Espanya i Catalunya s’esta acostumat a viure amb soroll. És habitual que quan un és dins a casa seva el soroll dels cotxes, les motos i del sarau del carrer se senti de fons o de no tan fons. Crec que el soroll forma part de la vida sense que la gent n’hagi ni tan sols analitzat l’origen. I el soroll més constant és el del trànsit rodat. Els carrers s´han construit de manera que just a sota dels edificis ja hi ha el carrer per on passen els automòbils.\nA Suècia, la circulació rodada es fa per l’entorn de les vivendes a una distància prudencial com per que el so del trànsit en aquest cas o no se senti o se senti molt de fons a dins les cases. Al voltant de les vivendes construeixen jardins, parcs i zones verdes que amortiguen el so, i donen espai i distància a les cases. Aquestes arees també s’aprofiten per a fer carrils bici i vials per a vianants i és molt pràctic per als cotxets dels nens petits, la gent que va amb cadira de rodes o que necessiten ajudes com els caminadors per a la gent gran.\nA part del trànsit també empitjora el soroll que la construcció de les vivendes a Espanya, durant molts anys s’ ha fet de només amb finestres d’un sol vidre, cosa que fa que l’aillament tèrmic i acústic sigui pobre o inexistent. Si els cotxes circulessin a 300 metres de casa i es tingessin finestres amb doble vidre, el soroll del trànsit no molestaria, o molestaria molt poc.\nAmb el tema de l’aillament del fred també n’hi ha per llogar-hi cadires. Una frase que odio intensament és la recorreguda: "És que a Espanya no estem preparats pel fred! "\nAh no? i com és això? Però això ja són figues d’un altre post que escriuré tot seguit.\nPublicat per Teresa a 18:25 5 comentaris: Enllaços a aquest missatge\nEtiquetes de comentaris: Boires, Costums, Debat, Iberia, Suècia\nCritica a l’Estil de vida Ibèric I: els horaris i els menjars\nEls horaris espanyols. Sí, perque els catalans diem que som tan diferents però en coses tan tontes com això ens hem deixat enredar pels espanyols i arreu d’Espanya es dina a partir de les dues i es sopa a partir de les 9. Som tan europeus els catalans! Els podiem haver donat pel sac i fer els nostres propis horaris molt més racionals, més al ritme tranquil del nord, que respecten la vida privada i familiar, que són millors per la salut física i mental, però no. Au, a seguir la veta dels madrilenyos a dinar a les tres i a sopar a a les onze de la nit que va molt bé per la canalla, llavors ni creixen, ni descansen, ni res perque gairebe no poden ni dormir!\nSóc radical amb això. Però estic convençuda que seriem més productius a tot Espanya si enlloc de tenir aquest desordre dels horaris seguissim els antics horaris de pagès. Esmorzar fort i bé a les 7 o a les 8 del matí a les 12 el que es deia "la beguda" (o sigui el dinar, un lunch lleugeret ) i a les 6 o les 7 de la tarda el sopar i a partir d’aquesta hora temps per descansar! Què és aquest abús que fan alguns treballadors a les empreses de quedar-se a la feina fins les vuit o les nou del vespre? O les deu! Es una necessitat? És una fugida del temps familiar que potser és realment més fatigós que el treball remunerat? Si hi ha en tota l’empresa set homes que es queden tres hores de mes cada dia això són dos llocs de treball!!!!\nA l’empresariat espanyol però ja li va bé, encara que durant les tres hores extres no fotin brot, els regalen els seu temps. Que com diuen és or.\nPerò el temps de la migdiada, què és? és or també? No pas per la mestressa que ha de recollir la taula i rentar els plats corrents i tornar a la feina sense haver descansat.\nEl fet és que qui surt clarament perjudicada d’aquest horaris ( tres o quatre hores per dinar) és la part femenina i també amb l’extranya costum espanyola ( i catalana) dels nostres àpats. Sí, la nostra estimada dieta mediterrània, tan bona tan saludable. I tan cansada!\nDos plats i postres, els dies de cada dia!!!! Que poc pràctics que som i quina feinada que tenen les senyores com la meva mare, dos cops al dia, dos plats i postres, ara el primer plat, ara el segon, parar i desparar taula, cuinar el dinar i el sopar per tota la familia. Ja m’estic cansant només de pensar-hi. Ja li he dit jo: Mama, tu no fas vacances encara que t’ho pensis. I que consti que jo m’he ocupat de la meitat de les tasques domèstiques juntament amb ella, però se m’ha fet molt pesat.\nI què fan els suecs? Doncs fan un plat combinat nutritiu i senzill. Per exemple una amanida de pasta completa, una peça de fruita i si volen, alguna cosa dolça amb els seu sagrat cafè ( el cafè que no falti), i després d’això la feina continua i tant panxos. La majoria de vegades dinen a la feina. Les oficines, les escoles, els bancs, les fabriques TOT té una cuina i un menjador pels treballadors. S’ho enduen de casa o s’en van al restaurant més pròxim a menjar el “plat del dia” que té racciomns molt generoses, que inclouen beguda i cafè a uns preus increibles. Avui mateix he menjat un “fiskgraten” ( peix al forn amb salsa d’anet i patates al vapor amb amanida de guarnició) per 60 corones = 6 Euros. No hi firmariau?\nPublicat per Teresa a 22:49 5 comentaris: Enllaços a aquest missatge\nEtiquetes de comentaris: Debat, Feina i altres animals, Gastronomia, Iberia, Suècia\nPerles de l'estiu, els nostres estimats polítics, alcaldes, presidents....\nNo sé ben bé com começar. Hi ha hagut tals esdeveniments a Catalunya durant les últimes setmanes que la tria de temes és fa difícil. La primera perla és la de la sortida a la llum dels inversemblants salaris dels alts ( o no tant alts) carrecs polítics.\nEvidentment tothom escandalitzat. El ciutadà "vulgaris" escandalitzat. I doncs què es pensaven, que estaven en política per amor a l'art? Ja ho va dir aquell senyor de Murcia que hi era per forrar-se, no? Doncs no era l'únic.\nVergonya. De que la realitat és com és. Individus sense formació hagin arribat on han arribat pel sol fet d'estar enxufats a les llistes dels partits. Perque ja se sap, els partits hi han de posar algú a les llistes i a vegades no són els més ben preparats sino els que hi ha disponibles. Un elevat % d'alcaldes catalans només tenen estudis primaris i els seus sous multipliquen per deu els dels sacrificats universitaris mileuristes que tenen molts més coneixements que ells. és una llàstima però és la realitat.\nRecomano als desencantats joves mileuristes que s'apuntin al carro de la política, tan se val quin partit, si a la majoria desl qui hi són tant els fa, l'important és mantenir la cadira calenta.\nPer altra banda on s'és vist que l'empleat es posi el sou que li dona a ell la gana? Els polítics no poden oblidar que treballen per a la gent, i la gent hauria de poder decidir com es reparteixen els diners que paguen al pais amb els seus impostos. Si és que en els fons som els seus jefes! I sobretot, sobretot, els empleats del govern que no fan bé la seva feina ( com en qualsevol empresa o institució) s'han de canviar, sí, acomiadar, perque una empresa tant important com un pais no es pot permetre el llençar els diners de la gent del poble amb luxes innecessaris, (tots els luxes són innecessaris), ineficacia, xarlataneria i la vagancia del qui viu del cuento sense fer res. Facin coses i facin-les ben fetes, si els plau! I siguin més barats que s'ha d'estalviar! Vostès mateixos ho diuen.\nFins i tot amb aquests sous es podria llogar a algun dels millors empresaris mundials i que ens ho arreglin ells. No?\nNo fan anar be les seves empreses? al cap i a la fi la majoria de les coses són gestions fetes amb tacte i tenint els objectius clars.\nDe veritat que us ve de gust llegir més sobre aquest avorriment de temes?\nPublicat per Teresa a 19:06 Cap comentari: Enllaços a aquest missatge\nVaig tornar ahir i\nJa sóc a caseta i estic la mar de contenta de ser-hi. He trobat a faltar el meu espai, les meves costums i el meu amor que s’ ha quedat aqui treballant, pobre!\nLes vacances han estat bones, he tingut temps de fer les coses que volia fer i de posar-me molt morena. Ah! i de menjar peix, fresc, fresc, fresc! Pescat pel meu propi germà, el “crack” de la pesca! Com he disfrutat amb això. Crec que ja tinc la dosi de subsistència fins per Nadal ( si és que torno a Catalunya per Nadal ¿?).\nPerò potser el fet que ja porto quasi un any vivint a Suècia i que feia set o vuit mesos que no visitava Catalunya que algunes coses de l’estil de vida “Ibèric” no m’han semblat tant ideals com la majoria d’espanyols es pensen.\n-En España sí que sabemos vivir bien! O dit per un/a català/ana:\n-És que aquí (Cat/ Esp) es viu mooolt bé!\nTípica frase catalogada a partir d’ara per mi mateixa com a rotundament FALSA i que no comprenc perque la gent la diu sense haver sortit de casa seva i comparar una miqueta com es viu a altres llocs. Crec que faré una sèrie de post titulats ”Crítica a l’estil de vida ibèric”.\nI no ho faré només per a queixar-me i ja està, ho faré per a donar idees perque les coses poden canviar i millorar. Si es vol.\nTambé he tingut temps per adonar-me de com van les coses, així per sobre, sense aprofundir massa, per Catalunya i Espanya. I no m’ha agradat gens ni mica el que he vist i llegit.\nM’encantaria sentir alguna vegada que el meu país fa alguna cosa bona, per la seva gent, pel pais mateix o per aconsseguir un enteniment mutú entre totes les parts. I l’enteniment es pot interpretar directament del francès ( entendre = escoltar).\nPerò un vegada més l’han cagat. Ja us aniré desgranant aquests pesols d’or, que n’hi ha uns quants i valen un Potosí!\nDemà començo les primeres reunions a l’escola per a fer la planificació del curs amb els altres professors i la setmana vinent ja comença el curs amb els alumnes. Quina mandreta.\nPublicat per Teresa a 12:03 3 comentaris: Enllaços a aquest missatge\nEtiquetes de comentaris: Boires, Debat, temps lliure\nCritica a l'estil de vida Ibèric III: habitatges m...\nCritica a l’Estil de vida Ibèric I: els horaris i ...\nPerles de l'estiu, els nostres estimats polítics, ...


Ha estat professor d’Educació Visual i Plàstica i de Dibuix Tècnic a l’institut JM Zafra (avui institut Caterina Albert) de Barcelona i tot i que se’n va jubilar el 2017 hi continua col·laborant en activitats artístiques.\nLa seva experiència docent és molt diversa. Ha estat director de l’Acadèmia Maragall de Barcelona; tutor en projectes de recerca de batxillerat, en Cursos d’Adaptació Pedagògica en l’àmbit de Belles Arts, i d’Unitats d’Adaptació curricular; professor de disseny industrial; mestre de música, electrònica i tecnologia i ha ocupat llocs de responsabilitat, direcció i coordinació en l’àmbit educatiu.\nLa formació artística és de base autodidacta, però lava completar a l’Escola Massana, on va estudiar sintaxi de la imatge, gravat, art conceptual, tècniques pictòriques, art i ciència, entre d’altres. Ha participat en diversos exposicions organitzades pel Cercle Artístic, on actualment coordina els tallers.


Vine a conèixer el CRAM - Buscaciència\nPasseig de la platja 30\nVisita guiada a les instal·lacions de la Fundació per a la Conservació i Recuperació d’Animals Marins, el CRAM, amb què cada dissabte i diumenge apropa la seva tasca de conservació i sensibilització del medi marí.\nL’activitat principal de la Fundació CRAM és el rescat d’espècies marines en perill d’extinció, la seva recuperació i la seva reintroducció al seu hàbitat. Acompanyats d’un educador els participants podran visitar les instal·lacions, les exposicions que hi ha al centre i conèixer els pacients que hi reben tractament.\nL’activitat està adreçada al públic en general i cal reservar-la prèviament a través de reserves@aulacram.com, el telèfon 93 1010170 o al web de l’entitat, on també podeu consultar el preu.\n2016, animals, biodiversitat, biologia, Buscaciència, ciències del mar, ciències naturals, conservació, CRAM, dofins, fauna, medi ambient, natura, taurons, tortugues


GVA.ES: Comunicació de canvi de situació de la modalitat dels expedients de regulació temporal d'ocupació (ERTO) per causa de força major (FM) relacionats amb la COVID-19, per IMPEDIMENT o LIMITACIÓ d'activitat. Treball.\nComunicació a l'autoritat laboral, que haja dictat la resolució corresponent a l'ERTO per causa de Força Major (FM) del qual és titular l'empresa, del canvi de situació de la modalitat d'ERTO per IMPEDIMENT o LIMITACIÓ derivada d'una modulació de les restriccions sanitàries que els facen situar-se en impediment d'activitat des d'una limitació a aquesta, o viceversa.\n2. Podeu obtindre més informació si accediu al Reial decret llei 18/2021, de 28 de setembre, de mesures urgents per a la protecció de l'ocupació, la recuperació econòmica i la millora del mercat de treball (l'enllaç del qual està disponible en l'apartat de "Normativa" d'aquest tràmit) i també a través dels enllaços disponibles en l'apartat "Enllaços" d'aquest tràmit de la Guia Prop.\nLes empreses amb una situació de la modalitat d'ERTO per impediment o limitació que es veja modificada per restriccions i mesures de contenció sanitària han de comunicar a l'autoritat laboral el canvi de situació produït.\n1) És imprescindible disposar d'un ERTO FM per LIMITACIÓ O IMPEDIMENT autoritzat en vigor per a poder sol·licitar la seua transformació a tenor de la modificació de les mesures sanitàries.\n(Vegeu tràmit denominat "Sol·licitud de tramitació d'expedients temporals de regulació d'ocupació (ERTO) per causa de força major (FM) relacionada amb la COVID-19, per IMPEDIMENT o LIMITACIÓ d'activitat. Treball.", cuyo enlace directo está disponible en el apartado "Enlaces")\n2) Per a fer tràmits PER VIA TELEMÀTICA davant de l'Administració de la Generalitat actuant en representació d'una altra persona (física o jurídica), aquesta s'ha d'inscriure prèviament en el REGISTRE DE REPRESENTANTS de l'ACCV, o bé en el REGISTRE ELECTRÒNIC D'APODERAMENTS de l'Administració general de l'Estat, la respectiva informació dels quals està disponible en l'apartat "Enllaços" d'aquest tràmit.\nLa comunicació del pas de la situació d'ERTO-FM COVID-19 de LIMITACIÓ a la d'IMPEDIMENT, o viceversa, es pot presentar des del 27 de GENER de 2021.\nEl procediment s'iniciarà mitjançant una COMUNICACIÓ de l'empresa dirigida a l'autoritat laboral competent (segons el model normalitzat que hi ha disponible com a FORMULARI WEB en el mateix tràmit telemàtic) acompanyada de:\n- Una RELACIÓ NOMINAL de totes les persones treballadores afectades.\nPer a eixa relació nominal es recomana utilitzar el formulari denominat "Annex I - Relació de treballadors", disponible com a imprés associat a aquest tràmit.\nNo obstant això, pot optar-se per utilitzar el model de relació nominal del SEPE o bé un altre document que continga les dades mínimes necessàries.\n* IMPORTANT: tots els documents certificats o signats que es presenten telemàticament han d'estar en format PDF i han d'incorporar les SIGNATURES DIGITALS de la/les persona/ones o entitat/s que els subscriguen.\nPRESENTACIÓ TELEMÀTICA de la COMUNICACIÓ mitjançant el formulari web indicat, omplit degudament i signat per l'empresa o el seu representant legal, al qual cal afegir la documentació necessària restant.\n1. La presentació de la comunicació i de la documentació requerida s'ha de realitzar MITJANÇANT EL CORRESPONENT TRÀMIT TELEMÀTIC, l'enllaç directe al qual s'acaba d'indicar.\n2. Per a fer-ho, heu de disposar d'un sistema de signatura electrònica reconeguda o qualificada i avançada basat en certificats electrònics reconeguts o qualificats de signatura electrònica expedits per prestadors inclosos en la «Llista de confiança de prestadors de serveis de certificació». Entre aquests sistemes, s'admeten:\n- El sistema Clave-signatura de l'Estat només per a les persones físiques (per tant, queden excloses les persones jurídiques: empreses, ajuntaments, entitats...).\n3. Per a fer tràmits per via telemàtica davant de l'Administració de la Generalitat actuant en representació d'una altra persona (física o jurídica), aquesta s'ha d'inscriure prèviament en el REGISTRE DE REPRESENTANTS de l'ACCV, o bé en el REGISTRE ELECTRÒNIC D'APODERAMENTS de l'Administració general de l'Estat, la respectiva informació dels quals està disponible en l'apartat "Enllaços" d'aquest tràmit. Sense aquesta inscripció prèvia, a més de no quedar acreditada la seua representació, no es rebrà res en la carpeta ciutadana de la persona que presenta.\n4. Fent clic en l'enllaç directe indicat en "Com es tramita telemàticament?" o en l'enllaç "TRAMITAR AMB CERTIFICAT" (de color roig a l'inici d'aquest tràmit), accedireu al tràmit telemàtic, que us permetrà omplir i signar digitalment el formulari web de comunicació, annexar la documentació omplida i signada digitalment que s'haja d'aportar i realitzar la presentació telemàtica de tot això, obtenint el corresponent justificant de registre, que posteriorment estarà també disponible, amb el número d'expedient obert, en la seua Carpeta Ciutadana (vegeu 'Enllaços').\n5. Respecte a la DOCUMENTACIÓ A ANNEXAR:\n- És recomanable que reuniu tots els documents que cal annexar i els ompliu, signeu i guardeu electrònicament en el vostre ordinador, de manera que posteriorment pugueu incorporar-los en el pas corresponent del tràmit telemàtic.\n- IMPORTANT: tots els documents certificats o signats que es presenten telemàticament hauran d'enviar-se en format PDF i hauran d'incorporar les SIGNATURES DIGITALS de la/les persona/ones o entitat/s que el/s subscriga o subscriguen.\n* I en l'apartat "Impresos associats" (a més d'en el tràmit telemàtic mateix) hi ha models normalitzats i omplibles de tots o alguns d'aquests documents. Si hi ha model normalitzat, el document ha de presentar-se en ell, i si no existeix, ha de ser creat o demanat per la persona sol·licitant per a poder-los adjuntar a la seua sol·licitud telemàtica.\n- En el tràmit telemàtic s'indica la grandària màxima permesa dels documents per annexar i els possibles formats o extensions (PDF, DOC, ODT, XLS, ODS, ZIP, etc.). Comproveu-ho abans d'annexar-los.\nSi continueu necessitant ajuda, per favor, notifiqueu-ho a:\n* QÜESTIÓ IMPORTANT:\nQualsevol VARIACIÓ DE LES MESURES AUTORITZADES, especialment la referida a la finalització anticipada de l'aplicació d'aquestes, siga parcial o total, ha de NOTIFICAR-SE a l'autoritat laboral que haja dictat la resolució de constatació de la força major i al Servei Públic d'Ocupació Estatal (SEPE) abans que siga efectiva, d'acord amb el que preveu l'article 22.1.d del Reial decret 625/1985, de 2 d'abril.\nL'incompliment d'aquesta obligació podria ser constitutiu d'infracció administrativa de caràcter greu, de conformitat amb el que disposa l'article 22.13 del text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.\nAPORTACIÓ DE DOCUMENTACIÓ a un expedient de regulació d'ocupació (ERO) o a un expedient de regulació temporal d'ocupació (ERTO) obert davant de l'autoritat competent en matèria de treball de la Generalitat Valenciana. Treball.\n- Reial decret llei 18/2021, de 28 de setembre, de mesures urgents per a la protecció de l'ocupació, la recuperació econòmica i la millora del mercat de treball (BOE núm. 233, de 29/09/2021).\n- Reial decret llei 32/2021, de 28 de desembre, de mesures urgents per a la reforma laboral, la garantia de l'estabilitat en l'ocupació i la transformació del mercat de treball (BOE núm. 313, de 30/12/2021).\nVegeu Reial decret llei 2/2021, de 26 de gener\nVegeu Reial decret llei 18/2021, de 28 de setembre\nVegeu Reial decret llei 32/2021, de 28 de desembre\nVegeu la Instrucció de 21 d'abril de 2020 (persones treballadores fixes discontinues).


La importància de les col·laboracions científiques – Genigma\nLa importància de les col·laboracions científiques\nUna de les preguntes que mès freqüentment ens fan als investigadors és: Què feu exactament tot el dia al laboratori? Ja sabem que la investigació bàsica no produeix res concret o d’ús a curt termini. Seria pràcticament impensable fer-li la mateixa pregunta a un pastisser, a un lampista o a un metge. A la nostra entrada de blog d’avui us explicarem com establim contactes amb altres investigadors, i com aquesta activitat essencial ens ajuda a que el nostre treball sigui més fluid en àrees en les que no som tan experts. Us ho expliquem:\nÉs essencial que el treball de cada científic sigui revisat a fons per altres científics abans que pugui ser publicat, per garantir la seva màxima integritat i solidesa. Aquest procés, del que potser hagis sentit parlar, es diu “revisió per parells”.\nUna altra possibilitat de garantir un correcte procediment és intercanviar idees amb altres investigadors mitjançant col·laboracions científiques. Això ens serveix a nosaltres per ampliar el nostre coneixement en posar en contacte a científics de diferents camps per a beneficiar-se mútuament de l’intercanvi d’idees i experiències. Col·laborar és tan inherent a la nostra activitat que sovint un projecte científic guanya gran part de la seva efectivitat i validesa quan es dissenya i es porta a terme conjuntament amb altres laboratoris. I l’activitat científica del projecte Genigma no és una excepció. En les últimes setmanes, el nostre equip científic ha estat treballant estretament amb el Laboratori d’Assemblatge i Anotació del Genoma, situat com nosaltres al CNAG, a Barcelona. En particular, vam compartir idees i coneixements amb Tyler Alioto (imatge dreta) i Fernando Cruz (imatge esquerra) que tenen una llarga experiència amb algoritmes computacionals per a l’acoblament del genoma. Donada la similitud de la seva feina amb el nostre propòsit científic en Genigma (l’estudi del reordenament del genoma en línies cel·lulars de càncer), hem après d’ells les estratègies i eines més efectives per analitzar seqüències d’ADN i preparar dades per a usar en la nostra aplicació. Amb la seva ajuda, ara estem més preparats per millorar el nostre anàlisi amb noves eines i fer que els nostres resultats finals siguin més fiables i robustos.\nAlineació de joc i ciència\nÈxit de participació durant el primer playtest digital al OpenDay PRBB


Una ruta circular a la Cerdanya\tDestacats\nAmb el punt de sortida a la vila de Puigcerdà capital de la Cerdanya, després de rodar els primers kilòmetres, de seguida s’enfila a través de corriols que creuen els paisatges de més alçada, a la part més Nord-Oriental de la ruta el pla de les Forques. Una ruta que permet rodar uns 260km amb més de 8.000m. de desnivell que es podran adaptar al nivell de cadascú i a les necessitats des de 6 etapes, amb guia o sense, a 3 etapes pels més agosarats.\nDes de La Molina, punt de sortida de la ruta, es rodaran els primers quilòmetres i ja des d’aquest primer moment, les pistes acompanyaran al ciclista per la Cerdanya francesa, passant per Osseja, Llo, Eina i Montlluís, fins al Capcir pel Coll de la Llosa i La Llagonne deixant entreveure les portes del majestuós Pic del Canigó.\nDes d’aquí la ruta es va orientant, un altre cop cap, a l’oest creuant l’Alta Cerdanya, amb capital a Font-Romeu, passant per Targassonne fins a l’Ermita de Sant Martí d’Envalls i baixant per la mítica població de Dorres, coneguda pels seus banys termals. Des d’allà els corriols orientaran al ciclista fins a la Tour de Querol i des d’aquí fins a Meranges passant per Guils, Niula i Greixer, el ciclista gaudirà d’un paisatge emblemàtic de la zona per la cara més nord de la comarca, just sota el Puigdeprós.\nUn cop a Meranges arriba un tram encantador a través d’un camí que ens portarà a la població de Talltendre. Des d’aquí a Coborriu de la Llosa, un sender de muntanya amb poc desnivell, ens permetrà donar una petita treva als nostres quàdriceps i bessons, deixant-nos gaudir de cada minut, i permetent agafar aire per arribar fins a Sant Joan de la Llosa, Viliella, Lles, Aransa i Martinet.\nDes d’aquí pujarem fins al mític poble de Montellà, al peu de la majestuosa Serra del Cadí, aquesta presidirà la nostra ruta i ens farà companyia al llarg de les 3 properes valls, la Vall de Ridolaina, la Vall de Pi i la Vall de l’Ingla, fins a la població de Riu. I ja donem pas als últims kilòmetres de pista que ens adreçaran a Alp, on s’inicia la pujada final fins a La Molina, per tal de marcar el penúltim segell i realitzar un dels millors descens de la ruta.\n-Cerdanya 360º en 3 etapes:\nDia 1: Puigcerdà – Targassone\nDia 2: Targassone – Lles de Cerdanya\nDia 3: Lles de Cerdanya – Puigcerdà\n-Cerdanya 360º en 4 etapes:\nDia 1: Puigcerdà -Montlluís\nDia 2: Montlluís - Ger\nDia 3: Ger – Bellver de Cerdanya\nDia 4: Bellver de Cerdanya – Puigcerdà\n-Cerdanya 360º en 5 etapes:\nDia 1: Puigcerdà – Saillagouse\nDia 2: Saillagouse – Targassone\nDia 3: Targassone - Greixer\nDia 4: Greixer – Bellver de Cerdanya\nDia 5: Bellver de Cerdanya - Puigcerdà\n-Cerdanya 370º en 6 etapes:\nA partir de 6 etapes es dissenyarà una opció a la carta per a cada client.\nMés en aquesta categoria: « Pel cor de la gran vall ceretana De Llívia a Cereja, marxa nòrdica per la ruta de les fonts »


El Data Lab és un Observatori de gènere i dades obertes, on s’executen projectes d’innovació social emprant dades obertes amb perspectiva de gènere i/o dades obertes orientades als drets de les dones.\nEls tres pilars fonamentals de l’Observatori són:\nLes dades obertes, que permeten posar llum sobre els fenòmens socials i aproximar-nos a la realitat contemplant la intersecció dels diferents eixos de desigualtat i mostrar com el gènere els travessa a tots ells. Per això, és bàsic que les institucions públiques obrim les nostres dades en un exercici de transparència i rendició de comptes, de manera que la divulgació de les dades i el contingut generat siguin accessibles per a la societat.\nIncorporar la Perspectiva de gènere en l'anàlisi de dades és imprescindible per conèixer les condicions de vida de més de la meitat de la població mundial i per analitzar com s'expressa la desigualtat derivada de sistema sexe-gènere. En molts països, ser dona implica tenir més possibilitats de ser víctima de violència, de ser prostituida i abusada, objecte de tracta sexual, entre d’altres escenaris. Comptar amb visualitzacions de dades comprensibles ens porta a tenir en compte aquestes situacions de vulneració dels drets de les dones.\nConstruir una comunitat d’events innovadors que generin coneixement, així com ser un instrument fonamental per a la posada en marxa de polítiques públiques dirigides a superar la desigualtat estructural de gènere.\nAquest Projecte s'inscriu dins de la CIBA, espai de recursos per a dones, innovació i economia feminista, i és el resultat de la col·laboració entre l'Ajuntament de Santa Coloma de Gramenet i Iniciativa Barcelona Open Data, una associació creada per promocionar les dades obertes.\nTé per objectiu incorporar la perspectiva de gènere en l'anàlisi de dades obertes com a condició imprescindible per il·luminar les múltiples desigualtats a què s'enfronten les dones al voltant de el món\nA través de l'exploració de fonts de dades públiques, s'han creat visualitzacions i gràfics interactius per posar a l'abast de la ciutadania la informació recopilada d'una manera senzilla, visual i accessible.


La Sagrada Família ja té Portal Major\nDes del 6 de juny d'enguany ja es pot veure col·locada la porta d'entrada a la nau principal del Temple.\nLa Jornada de Portes Obertes que cada any celebra el Temple Expiatori de la Sagrada Família va marcar la data d'inauguració del Portal Major que Josep M. Subirachs ha ideat per a la façana de la Glòria.\nQuan Subirachs ja havia acabat les obres de la façana de la Passió –obres que han durat més de vint anys-, va rebre un altre encàrrec de la Junta Constructora del Temple. Es tractava de la realització de la porta de la façana del carrer de Mallorca.\nAmb la col·laboració de Bruno Gallart, ajudant de Subirachs durant tot el període que ha dedicat a la façana de la Passió, l'escultor ha realitzat una porta de dos batents de 5 m per 5 m. La Fundició Vilà (Valls) ha dut a terme la fosa del bronze, empresa que també es va encarregar de les portes dels Evangelis segons Mateu i segons Joan. A més, com ja és habitual, Subirachs va donar una primera pàtina al bronze quan la porta ja era col·locada, pàtina que anirà transformant-se amb el pas del temps.\nLa trajectòria artística de Josep M. Subirachs és plena de precedents de portes foses en bronze. Un dels recursos emblemàtics que hi ha utilitzat és la de la lletra repetida, tècnica que li serveix per convertir el missatge en obra d'art. Es tracta d'un homenatge a la tipografia, una art que sempre ha atret l'atenció de l'artista.\nEn el Portal Major del Temple l'escultor s'ha servit de la lletra per comunicar la pregària del Pare Nostre. A la part central dels dos batents hi ha el text sencer en català, mentre que al fons ha volgut destacar la frase "el nostre pa de cada dia doneu-nos-el avui", que hi apareix en català i en 49 llengües més (que són, en ordre alfabètic: albanès, alemany, amazic, anglès, annamita, àrab, arameu, aranès, basc, búlgar, castellà, copte, coreà, croat, danès, eslovè, esperanto, estonià, finès, francès, gaèlic, gallec, grec, guaraní, hebreu, hongarès, indonesi, islandès, italià, japonès, llatí, neerlandès, noruec, polonès, portuguès, quítxua, romanès, rus, sànscrit, sard, servi, suahili, suec, tagàlog, tibetà, txec, ucraïnes, wòlof i xinès).\nLes primeres portes que Subirachs va realitzar són al Santuari de la Virgen del Camino (Lleó), esculpides entre el 1959 i el 1961. Per l'edifici religiós, el jove escultor en va idear quatre, però és en la de la façana principal que pren, per primer cop, el joc tipogràfic com a tècnica escultòrica. L'ora pro nobis repetit múltiples vegades serveix de fons de la resta d'elements que hi apareixen. Aquest recurs és de tal contundència plàstica que l'escultor el reprendrà, com ja s'ha dit, en diverses ocasions.\nEls darrers exemples de "monuments tipogràfics" són a la Sagrada Família. Per al projecte que narra la Passió de Crist, Subirachs va crear escultures exemptes, grups escultòrics i relleus, i quatre portes de bronze: la que dedica a l'Hort de Getsemaní (1995), la de la Coronació (1997), la de l'Evangeli segons Mateu i la de l'Evangeli segons Joan (2000). La voluntat de l'escultor era que la doble porta central (2000) sintetitzés tota l'obra de la façana, i és per això que va decidir de reproduir el text de l'Evangeli que il·lustren els grups escultòrics. Són més de 8.000 lletres foses en bronze erigides "com dos immensos llibres oberts", tal com expressa Subirachs.\nAmb el Portal Major del Temple Expiatori de la Sagrada Família Josep M. Subirachs esdevé, novament, escultor, orfebre i tipògraf.


Sophie Dusautoir, a les portes del podi en l'última Copa del Món a la Vall d'Aran\nActualitzada 10/04/2017 a les 07:42\nSophie Dusautoir va tornar a signar una magnífica posició ahir per a l’equip nacional d’esquí de muntanya. L’andorrana va assolir la quarta posició a la vertical de la Copa del Món de la Vall d’Aran, l’última de la temporada, després de marcar un temps de 33’59’’, quedant a 42 segons de les posicions de podi, que van ocupar la francesa Axelle Mollaret, amb una marca de 32’31’’, la suïssa Victòria Kreuzer i la italiana Katia Romatis, respectivament. A més, Maria Fargues va completar la bona actuació de l’equip femení en acabar 12a després de fer els 660 metres de desnivell positiu del recorregut en 35’33’’.\nPel que fa als nois, els quatre representants andorrans van arribar pràcticament un darrere l’altre. David Albós va ser el més ràpid, amb un 28è lloc, seguit de Jordi Solé, 29è, del seu germà Joan, 31è, i Gerber Martín, que va acabar 32è a la prova que va guanyar l’italià Damiano Lenzi. “Tots els andorrans han esquiat molt bé”, valorava el seleccionador, Ferran Vila, que es mostrava satisfet pels resultats de la darrera cita del curs. També en júnior es van assolir posicions destacables, amb Sergi Casabella finalitzant 12è, Carles Serrà, 13è, i David Pérez, 16è.


Notícies - Romeva podrà sortir de presó durant el dia i haurà de tornar per dormir\nRomeva podrà sortir de presó durant el dia i haurà de tornar per dormir\nJustícia concedeix el tercer grau als presos de l'1-O\nEls familiars dels presos de l'1-O rebutgen la 'repressió' en un vídeo (13/jul/20)\nL'exconseller santcugatenc Raül Romeva / Foto: ACN\nel 14/jul/20 Sergio Morales Política PDF\nL'exconseller santcugatenc Raül Romeva i la resta de presos de l'1-O podran sortir de presó durant el dia i hauran de tornar per dormir de dilluns a divendres, mentre que els caps de setmana podran passar la nit a casa. El departament de Justícia de la Generalitat, a través de la Secretaria de Mesures Penals, ha acceptat el canvi de règim que classifica en tercer grau els presos independentistes condemnats pel Tribunal Suprem.\nEls centres penitenciaris, que ara decidiran les dates i els horaris a aplicar, ja han notificat les resolucions als presos. Ara Justícia ha de traslladar-les també a la fiscalia, que les pot recórrer al jutjat de vigilància penitenciària i després al tribunal sentenciador (en aquest cas el Suprem). El recurs, això sí, no paralitza l'execució del tercer grau.\nAmb una piulada, Romeva ha reaccionat a la decisió de Justícia. 'El tercer grau només és una altra manera de continuar pagant una condemna de 12 anys de presó i inhabilitació', reflexiona. Per al santcugatenc, 'la llibertat no és el tercer grau, és l'amnistia'. La parella de Romeva, l'eurodiputada Diana Riba, va en la mateixa línia: 'És un pas més, però no és cap solució'.\nEn declaracions a Cugat Mèdia, Riba ha fet extensiu l'anhel d'amnistia per a totes les persones que estan pendents de judici pel procés i que també s'enfronten a penes de presó. 'No ens sentim còmodes que hi ha moltes famílies que poden passar per això', ha explicat en referència tant a la presó preventiva a la qual es va sotmetre Romeva i als nou anys de pena que li queden.\nAmb el règim de semillibertat, els presos també disposaran de 48 dies de permís cada any, 12 més dels que disposaven en el règim al qual s'acollien actualment.\nÉs un pas més, però no és cap solució. Demanem l'amministia, que és l'únic camí cap a la reparació.


Antic bloc de la Biblioteca - Escola Sant Jordi Lleida: Recordant el projecte de l'aigua\nRecordant el projecte de l'aigua\nEl curs passat em van passar aquesta pel-lícula sobre la sequera i no vaig tenir ocasió de poder-la fer mirar. Avui, pensant i preparant el possible projecte d'escola d'enguany, l'he recordada. Val molt la pena, la recomano. Explica com ho fan uns especials i petits habitants per a superar la manca d'aigua. Té una durada de 10 minuts però és... bonica, bonica.\nTingues paciència, deixa-la carregar, no corris, ESPERA.\nEtiquetes de comentaris: cicle inicial, Cicle mitjà, cicle superior, ciència, gravació\nM'agrada molt el vídeo. Molt maca la nostra biblioteca. Chapeau Montse!!! No tenim cap suggeriment del senyor I???\n21 de setembre de 2007 a les 22:14\nAvui, avui! Ara sabràs què diu el senyor I.\n22 de setembre de 2007 a les 8:29


Serveis | Carnes Global Projects\nCarnes Global Projects – CGP som una consultora especialitzada en impulsar projectes especialment en public-private partnership on som líders. Com a segona línia de negoci, ajudem a aixecar capital i a buscar finançament pels nostres clients. Finalment, operem com a business landing a Barcelona així com a internacionalitzar els negocis d’empreses locals.\nPrivate & Public Connector\t1\nGlobal business\t3\nLes normes, criteris i valors diferenciats pels quals es regeix actualment el sector públic i el privat dificulta la col·laboració òptima que és necessària que existeixi entre ambdós sectors.\nCarnes Global Projects – CGP és especialista en teixir ponts entre aquests sectors. Una dilatada experiència en assessorament en governs locals, indústria agroalimentària i sector tecnològic i de la innovació ens avalen.\nImplementació i seguiment\n•Documentació sobre el client\n• Definició de les necessitats a cobrir\n• Relació d’interlocutors vàlids • Investigació, previsió i avaluació dels efectes de les polítiques públiques\n• Estudi i control de les publicacions parlamentàries\n• Monitorització de procediments governamentals, institucions europees, think-tanks, ONGs i altres organitzacions\n• Assistència a comitès, audiències i conferències públiques\n• Creem canals de comunicació\n• Establiment d’un contacte regular amb polítics, funcionaris i empleats de governs locals i òrgans reguladors per seguir-los informant de les preocupacions dels nostres clients • Responem a les peticions d’informació dels clients\n• Resposta a oportunitats de polítiques públiques\n• Actuació com a impulsors i garants dels projectes dels nostres clients per assegurar-ne la seva correcta i efectiva implementació\nA Carnes Global Projects – CGP creiem amb els projectes dels nostres clients i els ajudem a desenvolupar-los.\nPerquè un projecte pugui veure la llum s’han de dur a terme molts passos i complir diversos requisits. La correcta planificació i estructuració del projecte en cada una de les fases és vital pel seu posterior èxit.\nEl desenvolupament de nous projectes o el rellançament d’antics moltes vegades es veu truncat per la falta d’accés a capital. Nosaltres creiem que els projectes que aporten valor afegit a l’economia i col·laboren a un major desenvolupament social no han de veure’s frenats per la incapacitat de trobar finançament.\n• Anàlisi del projecte\n• Examen de viabilitat\n• Estudi de les necessitats financeres • Difusió del projecte a:\no Institucions de crèdit\no Entitats financeres\no Fons d’inversió\no Families Offices\n• Acompanyament i assessorament en el procés de cerca de capital • Monitorització de la inversió\n• Actualització de les demandes del mercat i ajustar el projecte a aquests canvis\nOperem com a business landing a Barcelona captant capital internacional per a la ciutat ajudant als nostres clients estrangers a optimitzar les seves inversions així com tutelem empreses locals a establir-se en mercats estrangers.\n1. Barcelona business landing\nAmb 4.8 milions d’habitants, l’àrea metropolitana de Barcelona és un dels majors epicentres econòmics d’Europa. Considerada com la cinquena millor ciutat europea per fer negocis, acull el 50% d’empreses japoneses, franceses, alemanyes, italianes i belgues establertes a Espanya. La geolocalització que aporta Barcelona a les empreses estrangeres els permet obrir o consolidar el seu mercat al sud d’Europa, Mediterrani i apropar-se als països africans.\nDes de Carnes Global Projects – CGP animem a empreses i inversors internacionals així com institucions públiques a que escullin Barcelona com a centre estratègic des d’on desenvolupar la seva activitat econòmica. Nosaltres els donem suport en el desenvolupament de la seva inversió a Barcelona.\n• Estudi de les oportunitats d’inversió estrangera al nostre país\n• Llistat de relació de possibles inversions\n• Identificació dels sectors amb necessitats d’inversió de capital • Exploració amb agents locals de la recepció de la inversió estrangera\n• Assessorar als nostres inversors sobre el millor encaix entre oferta i demanda • Monitorització de la inversió\n• Assessorament en qüestions legals i econòmiques\n• Acompanyament en la implementació del negoci\n2. Internationalization advisor\nCarnes Global Projects – CGP col·labora amb empreses locals en el seu procés d’internacionalització. Creiem que tant important és acollir nous inversos estrangers com que els nostres empresaris puguin obrir-se camí en el mercat internacional. Viatgem a diversos països i regions per recavar informació pels nostres clients sobre l’estat del seu sector de negoci. Ens reunim amb autoritats governamentals, professionals dels negocis i agencies financeres per discutir les opcions de negocis a països estrangers. Investiguem oportunitats a diversos mercats i sectors per invertir en països estrangers. Garantim una implementació de negocis a l’estranger d’acord amb la regulació de cada país així com amb una integració i acceptació per part de la societat local.\n• Estudi de les oportunitats d’inversió en funció del sector de negoci\n• Llistat de relació de possibles inversions • Exploració amb agents locals de la recepció de la inversió estrangera.\n• Connectar els nostres clients amb els agents locals per implementar els seus projectes. • Monitorització de la inversió\n• Busquem experts als països estrangers que puguin fer l’assessorament legal i econòmic als nostres clients


BiblioGaspar: Maletes viatgeres\nQuè hi ha a dins? Doncs: cinc contes, un DVD, una revista, una llibreta on els nens o pares poden dibuixar o escriure el que més els hi hagi agradat i un llistat amb el material que conté. N’hi ha una per classe i amb llibres diferents segons el curs: P3, P4, P5 i 1r.\nCada divendres a la tarda les mestres donen la maleta a un nen o nena, seguint ordre de llista, i la poden tenir tota una setmana, fins el dijous següent, que haurà de tornar-la per poder continuar donant voltes per totes les altres cases.\nTingueu en compte que tot el material pertany a la biblioteca de l’escola, per tant se n'ha de fer un bon ús i cuidar-lo com si fos vostre.\nÉs una bona idea per tal d’estimular la lectura i fer partícips els pares, mares, germans, padrins… tots junts llegint a casa.\nPublicat per BiblioGaspar a 10:02


Frederic Llopart 09-08-2020 20:00 Lectures 791\nCoberta de 'La Retirada, éxodo y exilio de los republicanos españoles'. Eix\nSi militarment la retirada és el moviment de deixar una posició per fer-se fort en una altra. La Retirada que coneixem aquí és l’allau de refugiats, soldats, famílies que van travessar la frontera amb França quan la guerra civil espanyola ja estava en la seva fase final i també amb una derrota aclaparadora de les forces republicanes que sense ja possibilitats de defensa veien la sortida per la frontera francesa com la sortida més digne i també la sortida més segura.\nLa realitat va ser però diferent de la que ben segur esperava. Els soldats, la majoria d’ells, van ser internats en els famosos camps de concentració – no poden tenir altre nom- de les platges franceses properes a Argelers i a ciutats de la costa de la Catalunya Nord.\nSe’n ha parlat molt, s’ha escrit encara més sobre l’actitud de les autoritats franceses contra els soldats republicans i en general contra els refugiats. No va ser precisament una rebuda solidària per part de les autoritats franceses del moment. I va haver accions de ciutadans o organitzacions humanitàries angleses i americanes que van intentar pal·liar el patiment d’aquells que van entrar a França creient que serien tractats com a persones.\nEl llibre “La Retirada” és la recomposició de l’obra del dibuixant Josep Bartolí un dels 500.000 espanyols que va travessar la frontera, el llibre és un recull dels dibuixos que Bartolí va fer en els camps i també constitueix un homenatge a tants i tants exiliats que van patir l’inimaginable.\nEls responsables de l’edició són la Laurence Gracia periodista que té una llarga trajectòria a la ràdio, ha fet documentats a la televisió i ha publicat diversos llibres i Georges Bartolí foto reporter que ha treballat per molts diaris de diverses regions franceses i també en els d’àmbit estatal com L’Humanité, Liberation, Le Monde i ha col·laborat en diverses agències de fotografies. Ha publicat també diversos llibres d’imatge. És nebot del protagonista de l‘autor dels dibuixos que il·lustren el llibre, Josep Bartolí. Autèntic protagonista del llibre recull d’imatges i textos (Barcelona, 1910 - Nova York 1995) Va ser un dels fundadors del sindicat de dibuixants de la Unió General de Treballadors (UGT). Partidari convençut de la República, va lluitar en el front d'Aragó. Va travessar la frontera el 14 de febrer de 1939 i va ser tancat en un camp de concentració després d'un altre: Lamanère, Argelès-sud-Mer, Saint-Cyprien, Rivesaltes i Barcarès. Va esquivar el camp disciplinari de Gurs, d'on havia de ser retornat a Espanya, és a dir, a una mort segura.\nVa poder fugir a París, on va treballar per a espectacles del Folies Bergère i del Moulin Rouge. Durant l'Ocupació, va fugir de París i va ser capturat per la Gestapo a Vichy. A punt de ser deportat a Dachau, va aconseguir refugiar-se en Valras.\nDesprés de moltes peripècies, i gràcies a una xarxa d'ajuda a refugiats jueus, es va embarcar a Marsella en el Lyautey. Va desembarcar a Tunísia i va arribar a Casablanca, d'on va partir per fi cap a Mèxic. A la seva arribada va ser rebut per l'entorn artístic de Diego Rivera i Frida Kahlo.\nA partir de 1946 es va instal·lar a Nova York, on va morir en 1995. Fins a 1977 no va tornar a Barcelona. Avui 116 dels seus dibuixos originals estan en l'Arxiu Històric de Barcelona.\nEl relat gràfic del pas pels diversos camps de concentració dóna com a resultat una obra compromesa i de gran valor documental, dibuixos fets amb petits papers que havia d’amagar perquè els seus carcellers no els trobessin.\nRepublicà convençut Bartolí va combatre el feixisme amb l’instrument de la seva professió, el llapis, la ploma, els dibuixos, els cartells i qualsevol imatge que pugues ajudar a la batalla que es vivia en aquells moments a Espanya però com a preludi del que passaria a Europa anys més tard. Josep Bartolí sap perfectament el que ensenyen les seves obres "no pretenden ser un ensayo más, de literatura o de arte, sino un documento vivo, doloroso y brutal”.\nEl llibre esta`estructurat en diversos capítols que acompanyen a bona part del dibuixos de Bartolí, amb textos que il·lustren el treball i de quina manera es va viure la “retirada” per part de molts dels que van ser exiliats de manera forçosa. Hi ha també en el volum un conjunt de fotografies dels llocs per on va passar en el seu captiveri Bartolí i un capítol d’especial interès com és “ Los niños de la retirada” que demostra el patiment de les famílies en el moment de la seva fugida.\nLlibre molt interessant que reivindica la figura d’aquest artista que havia quedat mig oblidat, d’una mirada crua però sensible a l‘hora de la dissort de molts i moltes que van patir “la Retirada”.\nLaurence Garcia i Josep i Georges Bartolí


Espot, a TV3: “La pressió fiscal d'Andorra és més alta que la d'Irlanda, Dinamarca, Croàcia, Luxemburg o Romania”\nXavier Espot, aquest dimecres, entrevistat a TV3.\nAndorra la VellaEl cap de Govern, Xavier Espot, ha estat entrevistat aquest dimecres a TV3 i ha aclarit algunes de les polèmiques que s'han difós aquests dies des d'alguns partits polítics espanyols i alguns mitjans de comunicació. Sobre l'arribada de 'youtubers', Espot ha dit que “Andorra no ha fet una política específica per atreure 'youtubers'”, però ha afegit que es fan polítiques per “intentar atreure residents d'alt poder adquisitiu i inversions estrangeres”.\n“La gent que decideix venir a viure a Andorra no només ho fan per aquesta competitivitat fiscal, ho fan per l'entorn natural, pels tres sistemes educatius gratuïts, per la seguretat...”, i en aquesta explicació, el cap de Govern ha mencionat l'informe 'Paying Taxes' del Banc Mundial i l'auditora Pricewaterhouse Coopers, que situa la pressió fiscal global d'Andorra en un 26,5%, un percentatge superior al de països de l'entorn europeu com Irlanda, Dinamarca, Croàcia, Luxemburg o Romania. “Fins i tot països com Portugal té règims preferencials per atreure residents o algunes zones d'Espanya, com les illes Canàries”, ha afegit Espot, per recordar que “Andorra ha passat de ser un país no cooperant a ser un país plenament homologable. No tenim indústria pesant ni agricultura extensiva, hem de fer servir altres mecanismes per fer-nos competitius”.\nEl cap de Govern també s'ha referit a la polèmica sobre l'arribada de vacunes a Andorra procedents d'Espanya i França. “Ha pogut semblar, per alguns mitjans de comunicació espanyols, que Espanya regalava o revenia vacunes a Andorra”. El dirigent ha explicat “que els països de l'espai econòmic europeu: Andorra, Mònaco, Liechtenstein o el Vaticà, com que no podíem negociar amb els laboratoris farmacèutics, sí que hem negociat, a preu de cost i sense ànim de lucre, amb els països de l'entorn l'arribada de vacunes. És un procediment estàndard, Espanya no es lucra i no li perjudica perquè no perd una quantitat de les seves remeses”.\nXavier Espot coronavirus youtuber


→ Servei de traducció a Barberà del Vallès. Traductors a Barberà del Vallès anglès, espanyol, francès, etc.\nTRADUCCIONS BARBERÀ DEL VALLÈS I TRADUCTORS BARBERÀ DEL VALLÈS\nTraductors i traduccions a Barberà del Vallès\nEn la nostra agència de traductors professionals a Barberà del Vallès, amb més de 18 anys de trajectòria, estem especialitzats en la traducció de tota textos jurats, tècnics, jurídics, científics, mèdics, financers, turístics, informàtics, econòmics, literaris, farmacèutics, químics, de publicitat, de pàgines web, per a hotels i restaurants, per a empreses, sobre alimentació, d’informes, contractes, catàlegs, localització de programari, traduccions financeres i de altres especialitats.\nEn la nostra empresa de traducció comptem amb un ampli i qualificat equip d’intèrprets i traductors a Barberà del Vallès. La nostra agència seleccionarà el millor traductor natiu especialitzat en l’àrea que vostè precisi.\n¿Necessita traductors a Barberà del Vallès?\nEl que més aprecien els nostres clients del nostre servei de traducció professional a Barberà del Vallès són la qualitat, el preu, la rapidesa, l’atenció al client, la disponibilitat, l’adaptació al client i la puntualitat.\nEls preus de les nostres traduccions i interpretacions són molt competitius i sobre els mateixos realitzem grans descomptes per volum (en funció del nombre de paraules). Si necessita traduccions barates a Barberà del Vallès, demani’ns informació sobre la nostra modalitat de traducció low cost per a textos no especialitzats.\nAixí mateix, si precisa traduccions urgents a Barberà del Vallès, la nostra empresa de traductors també podem oferir-li aquest servei.\nLa nostra agència li ofereix traduccions de qualitat a Barberà del Vallès\nEl nostre Sistema de Gestió de la Qualitat per a traduccions sobre la base de la normes de qualitat ISO 9001 i la norma europea de qualitat UNEIX EN 15038 garanteix el rigor i la precisió de les nostres traduccions a Barberà del Vallès\nTots els nostres traductors a Barberà del Vallès són natius de l’idioma de destinació, és a dir, la seva llengua materna.\nEls nostres traductors natiusa Barberà del Vallès són professionals avalats amb una àmplia experiència, formació acadèmica i realitzen només traduccions de textos en els quals estiguin especialitzats.\nFormació dels nostres traductors a Barberà del Vallès perquè compleixin els nostres estàndards de qualitat.\nSi necessita servei de traduccions a Barberà del Vallès nosaltres som la seva millor opció.\nCatalà anglès, anglès català, espanyol anglés i altres combinacions de la nostra empresa de traductors professionals a Barberà del Vallès\nOferim servei de traduccions professionals a Barberà del Vallès del català a l’anglès, de l’anglès al català, de l’espanyol a el anglès i de l’anglès al castellà, de l’espanyol al francès i del francès al castellà, d’espanyol a alemany i d’alemany a castellà, espanyol català i català castellà, espanyol basc i basc castellà, de l’espanyol al gallec i del gallec al castellà, així com a l’i de el valencià, wu, guaraní, wayú, italià, portuguès, romanès, rus, polonès, búlgar, holandès, xinès, àrab, hindi, urdú, neerlandès, amazig / tamazigh, rifeño, ucraïnès, txec, eslovac, croat, eslovè, lituà, estonià, letó, bielorús, japonès i MÉS DE 150 IDIOMES.\nAgència de traduccions jurades a Barberà del Vallès\nTambé oferim el servei de traduccions oficials a Barberà del Vallès, les quals li seran lliurades per missatger en el domicili que ens indiqui. Si és urgent normalment s’intentarà que el traductor certificat estigui el més a prop possible del seu domicili a Barberà del Vallès. En cas contrari, el traductor oficial pot trobar-se en un altre municipi a l’efecte d’aconseguir preus més competitius per a Vostè gràcies a crear economies d’escala. Tots els nostres traductors jurats estan reconeguts pel Ministeri d’Afers exteriors espanyol.\nCerts organismes poden posar problemes si la traducció de partides de naixement, actes de matrimoni, certificats de defunció, certificats d’antecedents penals, demandes i altres documents oficials o escrits a presentar davant aquestes institucions no és jurada per un traductor jurat a Barberà del Vallès reconegut pel Ministeri d’Afers exteriors. Per això, abans d’encarregar una traducció a presentar davant un organisme oficial és necessari que preguntar al mateix si és necessari una traducció oficial o no. En cas que no sigui necessària una traducció certificada és preferible no demanar a l’agència de traductors una traducció jurada oficial a Barberà del Vallès, sinó una normal, ja que és més barata i menys literal.\nLlegir més sobre els nostres traductors oficials a Barberà del Vallès.\nServei d’intèrprets a Barberà del Vallès\nLa nostra agència de traducció també compta amb servei d’interpretació a Barberà del Vallès (traducció oral) en les seves 3 modalitats:\nInterpretacions simultànies a Barberà del Vallès (traduccions per a congressos amb molts participants).\nIntèrprets consecutius a Barberà del Vallès (traduccions per a esdeveniments, conferències i presentacions amb menys assistents).\nInterpretacions a Barberà del Vallès d’enllaç (traduccions per a reunions de negoci amb poques persones, judicis, fires, etc.).\nTambé oferim interpretacions i traduccions professionals en Barberà del Vallès municipis propers a Barberà del Vallès:\nTraductors natius especialitzats a Ripollet\nTraductors tècnics bons i ràpids a Montcada i Reixac\nContacte de la nostra empresa de traducció a Barberà del Vallès\nSi necessita traductor a Barberà del Vallès pot contactar-nos en:\nBarris de Barberà del Vallès en els quals nostra agència ofereix serveis de traducciò\nBarberà del Vallès és un municipi de la comarca del Vallès Occidental. Situat a uns 15 minuts de Barcelona. Limita amb Badia del Vallès, Cerdanyola del Vallès, Montcada i Reixac, Ripollet, Sabadell i Santa Perpètua de Mogoda.


Les càmeres de lectura de matrícules detecten al Molí de la Torre el vehicle d'una dona de 26 anys amb una ordre de crida i recerca - Revista Cambrils\nPublicat el Dilluns, 3 de maig de 2021 10:35h\nImatge d'unes càmeres de lectura de matrícules instal·lades a diferents entrades de Cambrils | Cedida (Twitter Policia Local)\nEl passat divendres 30 d'abril a la tarda, el sistema de càmeres de lectura de matrícules va detectar, a l'entrada de Cambrils, un vehicle de la marca Mercedes el propietari del qual presentava antecedents. Una dotació de la Policia Local de Cambrils va localitzar la conductora del mateix –una dona de 26 anys– al barri del Molí de la Torre. Aquesta tenia una ordre de crida i recerca pel Jutjat Penal número 3 de Girona. Aquesta va ser detinguda i passarà a disposició judicial.\nDetingut a Vilafortuny un home amb diversos antecedents\nD'altra banda, el mateix divendres a les 21 hores del vespre, arran de la tramitació d'unes diligències judicials, la Policia Local de Cambrils va localitzar a l'avinguda de la Diputació –a l'alçada de Vilafortuny– un home de 43 anys amb diversos antecedents per delictes i ordre de detenció i presentació al Jutjat d'Instrucció 5 de Tarragona. L'individu també va ser detingut i passarà a disposició judicial.


Teatre La Seca | TAULA DE L'ESPECTADOR - NOVEMBRE\nTAULA DE L'ESPECTADOR - NOVEMBRE\nDesprés de l'èxit de les primeres activitats de la Taula de l’Espectador que s'han celebrat entre setembre i octubre, al novembre l'amor inundarà La Seca Espai Brossa, però res de sucre sentimentaloide, els nois de WOHNWAGEN ens faran reflexionar sobre l'amor al segle XXI d'una manera moderna i gens ensucrada.\nEl 10 de novembre estrenem “Wohnwagen” de Rémi Pradère en col·laboració amb La Brutal. “Wohnwagen” significa roulotte en alemany. És una paraula composta a partir de “wohnen”, viure, i “wagen”, que pot voler dir vehicle però també atrevir-se. “Wohnwagen” parla de l’amor. De les comoditats i les dificultats de l’amor romàntic al segle XXI. Del compromís i de nosaltres.\nEt recordem que La Taula neix com una iniciativa dels Amics del Brossa però està oberta a tothom.\nAl voltant d'aquesta proposta escènica que es presumeix arriscada, et proposem un seguit d'activitats:\nDivendres 21 Octubre de 18h a 23h\nJam escènica + concert "The bird yellow" i "Habla de mi presente"\nON: A El Pumarejo: c/ Gomis, 42, Baixos.\nMés info a https://www.facebook.com/events/1751447691786567/\nWOHNWAGEN PARTY és un altre punt de vista. És venir a fer una improvisació teatral col·lectiva i després ballar al so del folk més barceloní i al de la rumba més berlinesa.\nWOHNWAGEN PARTY és beure i és menjar.\nWOHNWAGEN PARTY és un grup de persones a qui li agrada molt el teatre. Li agrada molt la música. Li agrada molt beure. Li agrada molt menjar. I aquest grup de persones vol donar a conèixer les seves passions.\nWOHNWAGEN PARTY són 3€ i alhora no té preu.\nDivendres 4 de novembre de 20 a 21:30h:\nON: A la Nau Bostik: c/ Ferran Turné, 11. Nau 53.\nAssaig exclusiu només per a 6 membres de la Taula de l’Espectador. La reserva es farà per ordre d’inscripció.\nDimecres 2 Novembre a les 13h\nON: La Seca Espai Brossa.\nDiumenge 13 de novembre a les 20:30h\nCol.loqui amb l'equip post-funció. Col·loqui moderat per Carme Tierz de Recomana.cat.\nDimecres 16 de Novembre a les 18:30h\nAnti-taula rodona pre-funció amb Oriol Puig Taulé i Ferran Dordal Lalueza.\nPer què el teatre berlinès mola més?\nEl teatre berlinès mola més???\nExisteix el teatre avorrit a Berlín?\nVeritats i mentides d'una ciutat idolatrada, idealitzada i gentrificada.\nEs pot accedir a sala un cop començada l’activitat.\nDijous 24 de novembre a les 19h.\nTrobada amb la Gema Moraleda, autora del bloc Somnis de Teatre per endinsar-nos una mica més en l'obra.\nI A MÉS... DOLÇA SODOMA MEVA\nDijous 3 de novembre.\nCol·loqui postfunción amb la participació del traductor Joan Casas, els directors Sergi Marí i Montse González Parera i l'actriu Enka Alonso.\nPots apuntar-te a totes les activitats a través de l’email taulaespectador@gmail.com.\nLa Taula de l’Espectador de La Seca Espai Brossa neix amb la intenció de donar eines als nostres espectadors per apropar-se a la nostra programació d’una manera concreta i aprofundir en les arts escèniques d’una forma més general.\nSeguint el model de transversalitat de gèneres, estils i edats que caracteritza a La Seca Espai Brossa volem que la taula sigui un espai de reflexió, intercanvi i creixement i per això us proposem activitats diverses que variaran cada mes.


Comunitat dels grans de l'escola Teresa Godes i Domènech: de novembre 2015\nProjecte Cooperativa Escola Montmell\nLa comunitat dels grans de l'escola estem realitzant un projecte que hem anomenat "Cooperativa Escola Montmell" en el que ens marquen l'objectiu de donar un ús a l'hort de l'escola, plantant a mitjà plaç arbres fruiters i ceps. Tot just hem començat a engegar el projecte i tenim moltes ganes de dur-lo a bon port. Els primers passos han consistit en fer uns grups de treball amb unes tasques concretes a realitzar. Una d'aquestes tasques ha estat anar a l'ajuntament i redactar i presentar una instància per tal que es continuï amb les tasques de neteja i desbrossament de l'hort.\nSeguirem informant puntualment de les accions i tasques que anirem realtizant.\nPublicat per joncosasuperior a 5:40 Cap comentari:\nEls pingüins, la conferència de la Leyla\ndivendres passat va fer la seva conferència la Leyla, que ens va explicar tot el que ha descobert dels pingüins. No us la perdeu!\nPublicat per joncosasuperior a 15:25 Cap comentari:\nPublicat per joncosasuperior a 10:49 Cap comentari:\nLa casa del terror!!!\nLes nenes i nens de 6è vam preparar a les colònies la Casa del Terror. Vam guarnir la casa i ens vam distressar per l'ocasió. Tots els nostres companys i companyes que van voler van poder gaudir de la visita a la casa i passar una estona de por...\nVam disfrutar molt de l'experiència.\nPublicat per joncosasuperior a 3:25 1 comentari: